title: Republica Serbia
text: Iste articlo ye sobre a entidat de Bosnia y Herzegovina. No s'ha de confundir con o estau independient d'a Republica de Serbia.
  
  A Republica Serbia (en serbio Republika Srpska /rɛpǔblika sr̩̂pskaː/; cirilico: Република Српска) ye una d'as dos entidatz politicas que forman Bosnia y Herzegovina, chunto con a Federación de Bosnia y Herzegovina. Fue reconoixida formalment dimpués d'os Alcuerdos de Dayton que rematoron con a Guerra de Bosnia, en 1995, encara que ya existiba dende chinero de 1992.
  
  L'articlo 9 d'a Constitución d'a Republica Serbia indica que «a capital d'a Republica Serbia ye Sarajevo», encara que a mayor parti d'a ciudat no fa parti d'o suyo territorio y a capital de facto ye Banja Luka. En a entidat habitan tres grupos etnicos: serbios, bosnios y croatas. A Republica Serbia se define en a suya constitución como una entidat territorial unificada, indivisible y inalienable que de forma independient exercerá as suyas funcions constitucionals, lechislativas, executivas y chudicials. O suyo organo lechislativo ye l'Asambleya Nacional d'a Republica Serbia.
  
  En primerías dita Republica Serbia de Bosnia y Herzegovina, fue declarada por l'Asambleya d'o pueblo serbio de Bosnia y Herzegovina, o 9 de chinero de 1992, que fue declarau día festivo en a suya remeranza, dito «Día d'a Republica» (Dan Republike). Iste coincide, seguntes o calandario chuliano, con a fiesta de Sant Esteban, que ye considerau por os ortodoxos serbios como o santo patrón d'a Republica Serbia.
  
  Se veiga tamién 
   Federación de Bosnia y Herzegovina
   Republica croata de Herzeg-Bosnia
   Republica de Bosnia y Herzegovina
   Bosnia Occidental
   Organización territorial de Bosnia y Herzegovina
  
  Vinclos externos 
  
   Gubierno
   Presidencia
   Asambleya Nacional
   RS Institute of Statistics
   Republika Srpska Online
  
  Organización territorial de Bosnia y Herzegovina